‏בפרקים הקודמים...
‏אני ג'ולי תאצ'ר. אחותה של אליזבת.
‏פתחתי בחקירה משלי לגבי הפיצוץ במכרה.
‏יכול להיות שאצטרך עזרה. ‏-אעזור לך בהכול.
‏מצאתי אותו ביער.
‏חייבים להודות שמשהו בו לא נראה בסדר.
‏יש לך הוראות חדשות? ‏-אני מצטער כל כך.
‏אני לא אראה אותך לעולם?
‏ג'ק לא עזב אותך. ‏הוא הלך לנסות להגשים את החלום שלו.
‏הוא רוצה להציל חיים ‏ולעצור רשעים ולשמור על העולם.
‏זו עבודה אצילית, ‏ואני, באופן אישי, גאה להכיר אותו.
‏אם זה נועד לקרות, הוא יחזור אלינו.
‏אם הוא ישרוד, ואם הוא לא יכיר מישהי אחרת.
‏תפסיק לייבב.
‏זו אנוכיות לשמה, להתגעגע אליו כל כך.
‏השוטרים. ‏-שוטר רכוב.
‏אפשר לשאול אותך מאיזה כיוון אתה בא?
‏מערבה מפה. קול ואלי.
‏אנחנו מחפשים חבורת פורעי חוק. ‏הם שדדו סדרת בנקים ורכבות.
‏כנופיית טוליבר. ‏-כן.
‏שמעתי עליהם, אבל דרכינו לא הצטלבו.
‏לאן אתה הולך? ‏-קייפ פולרטון.
‏הוצבתי מחדש, אני בדרכי למשרה החדשה שלי.
‏מי יודע? אולי אצטרף אליכם ‏למרדף אחר כנופיית טוליבר בקרוב.
‏אתה קרוב משפחה של תומס תורנטון?
‏כן. אני הבן שלו ג'ק. ‏-כן, זיהיתי את הדמיון.
‏הייתי איתו בימים עברו.
‏לאיזה כיוון הכנופיה מתקדמת? ‏-אנחנו לא בטוחים.
‏יש לנו יחידות בכל הכיוונים.
‏למיטב ידיעתנו, ייתכן שטוליבר כבר מת.
‏מאבטח מהבנק האחרון שהם שדדו ‏חושב שייתכן שהצליח לפגוע בו.
‏כן, ואם לא, טוליבר אינו בקרבת מקום.
‏קמת.
‏אני לא רעב.
‏אני רוצה לנקות אותך, כדי שתהיה ייצוגי.
‏ראיתי את אבא שלי מתגלח, ‏וראיתי ספרים מספרים אנשים.
‏כמה קשה זה כבר יכול להיות?
‏בסדר. תנקי אותי. ‏איראה כמו ג'נטלמן אמתי בשבילך.
‏לכולם מגיע לפתוח דף חדש.
‏התחלה חדשה ועתיד חדש, ‏שמלא באפשרויות חדשות.
‏איך אוכל להודות לך על טוב לבך? ‏-בכך שתשקם את חייך.
‏בכך שתהפוך לאדם שנועדת להיות.
‏זו הכוונה שלי.
‏ובזכות התמיכה שלך, אני אהיה האיש הזה.
‏אל תדאגי.
‏אני סומך עלייך.
‏לא להיפגש בנקודת המפגש?
‏אולי השוטרים הרכובים תפסו אותו.
‏לא, לא נייט. ‏הוא לא היה מאפשר להם לתפוס אותו בחיים.
‏מוכרחים להמשיך לחפש. ‏-כן, טוב, אני לא עוצר.
‏הכסף שלנו אצלו, ואנשים יתחילו למות
‏אם יגזלו ממני את הנתח שלי מהשלל.
‏תלמידים, נלמד היום על אינרציה.
‏האינרציה היא עקשנותו ‏של חפץ לשנות את תנועתו.
‏טוב. יש לי פה שתי ביצים, ‏הראשונה טרייה והשנייה קשה.
‏למה ביצה אחת עצרה ‏והאחרת עדיין מסתובבת, לדעתכם?
‏קסם.
‏למעשה, אמילי, לא מדובר בקסם,
‏אבל לפעמים ‏המדע יכול להיות מופלא ומדהים כל כך,
‏שנדמה שהוא קסום.
‏הסיבה לכך שביצה אחת ‏נעצרה והאחרת עדיין מסתובבת,
‏היא שהביצה הטרייה עדיין נוזלית מבפנים,
‏והנוזל ממשיך לנוע, בגלל חוק האינרציה.
‏חפץ בתנועה נוטה להישאר בתנועה,
‏וחפץ נייח לרוב יישאר נייח.
‏אני חושב שריפ הוא חפץ נייח.
‏אני חושבת שהוא פשוט מתגעגע לשוטר ג'ק.
‏כן, אני בטוחה שהוא מתגעגע אליו. ‏כולנו מתגעגעים לאנשים שעוזבים אותנו.
‏אבל זה נושא אחר. ‏בואו נשלוף את חוברות המדע שלנו.
‏"אליזבת היקרה, אני כותב לך, כמובטח.
‏אני מקווה ששלומך טוב.
‏המסע מעניין ומלהיב מאוד בינתיים.
‏פגשתי כמה שוטרים רכובים היום,
‏שהיו במצוד אחר חבורת שודדי בנקים מסוכנים.
‏אני מקווה להצטרף לחיפוש בקרוב.
‏איך בקול ואלי? ‏אני מקווה שריפ לא עושה יותר מדי צרות."
‏צהריים טובים, רבותיי. ‏-גברת סטנטון.
‏יש לי משלוח למר גאוון.
‏הוא יצא למכרה, גברתי. ‏אני לא יודע מתי הוא יחזור.
‏אני צריכה למסור לו את חלקו ‏מהרווחים של בית הקפה מהשבוע שעבר.
‏אני יכול לקחת את זה בשבילך, גברתי.
‏אני רוצה להשאיר את זה ישירות ‏על השולחן שלו, אם לא אכפת לך.
‏זה ההסכם שלנו,
‏ואני גם רוצה להשאיר לו מופינים
‏ולכתוב לו מכתב תודה קטן.
‏- נוהלי בטיחות -
‏למה היא מתעכבת כל כך? ‏מוטב שאלך לבדוק מה איתה.
‏את לקראת סיום, גברת סטנטון?
‏סיימתי עכשיו. תודה.
‏ארוחת הבוקר מוכנה. ‏אני מקווה שאתה רעב סוף סוף.
‏את תהיי אישה נהדרת למישהו יום אחד.
‏אני מקווה. ‏-גברת תאצ'ר?
‏שמעתי שיש לנו אורח בעיר. ‏רציתי לבוא להגיד שלום.
‏השוטר. מתחשב מאוד מצדך.
‏השוטר, הייתי צריכה להביא איתי ‏מנת ארוחת בוקר נוספת.
‏אין צורך, כבר אכלתי.
‏רק באתי לבדוק מה נוכל לעשות ‏כדי לעזור לידידנו לחזור הביתה.
‏נתניאל מילר.
‏נתניאל. ‏-אני מעריך את ההצעה,
‏אבל אצא לדרכי ברגע שאתחזק די הצורך לרכיבה.
‏מה באשר לפציעה שלך? ‏-כמעט החלימה.
‏פצע ירייה, נכון? איך זה קרה?
‏עקבתי אחרי אייל גדול ‏בחורשה עבותה מאוד.
‏גם חברי עקב אחריו מרחוק.
‏הוא בוודאי ירה לעבר האייל, ‏ושרט אותי במקומו.
‏איבדתי את ההכרה, וכשהתעוררתי, ‏האישה היפה הזו עמדה מעליי, כמו מלאך.
‏החבר שלך פשוט עזב אותך שם? ‏-לא נראה לי שהוא הבין שנפצעתי.
‏איפה הבית שלך?
‏במרחק כ35- ק"מ דרומה מכאן, פולס קריק,
‏עיירת חוטבים קטנה. אני ממשפחת חוטבי עצים.
‏תגיד לי אם אוכל לעזור לך במשהו.
‏תודה, השוטר.
‏את מחזיקה מעמד, אליזבת? ‏-אני מרגישה נפלא.
‏שתינו יודעות שזה לא נכון,
‏אבל עשית את הדבר הנכון ‏בכך שאמרת לו ללכת בעקבות החלום שלו.
‏אני יודעת שאת צודקת. אני פשוט מרגישה... ‏-אני יודעת.
‏האיש הצעיר שאחותך מצאה ביער מדאיג אותי.
‏גם אני מודאגת.
‏היא לא יודעת עליו דבר, ‏אבל היא מביעה בו עניין אישי כל כך.
‏ביקשתי מהשוטר אוריילי ללכת לבקר אותו.
‏השוטר חושש שהוא מסוכן?
‏אני לא אומרת את זה, ‏אני רק רוצה להעביר מסר ברור,
‏שבכוונתנו לשמור ולהגן על העיר שלנו.
‏לצערי, ג'ולי רואה את החיים ‏כרומן רומנטי אחד גדול,
‏כשהיא בתפקיד הגיבורה.
‏היא צעירה. היא תלמד.
‏מושלם! נקי ומסודר, בדיוק כמו שאני אוהב.
‏אנשים יידעו מה אנחנו מוכרים פה עכשיו.
‏- המכולת של קול ואלי, ‏סדקית, מצרכים יבשים -
‏צהריים טובים, השוטר. ‏מה דעתך על קול ואלי?
‏אני צריך לשלוח מברק.
‏ייתכן שיש לנו בעיה גדולה.
‏מיד.
‏- בית הקפה של אביגייל פתוח -
‏- בית הקפה של אביגייל סגור -
‏- חברת הכרייה פסיפיק נורתווסט -
‏צהריים טובים, גברת סטנטון.
‏צהריים טובים, מר גאוון.
‏רציתי לבוא להודות לך על המשלוח שלך מהבוקר.
‏בבקשה.
‏הבאת מאפים, ‏ולא יכולתי שלא לשאול את עצמי למה.
‏רק ניסיתי להיות אדיבה. ‏-את בטוחה שזה הכול?
‏קשה לי לחשוב על סיבה אחרת. ‏-אולי קיווית לפגוש אותי.
‏כפי שאמרתי בעבר, מר גאוון,
‏אם אתה מנסה לחזר אחריי,
‏הדבר אינו רצוי ואינו מוערך.
‏אני מניח שאת צודקת, ‏אנחנו רק שותפים עסקיים.
‏אבל אולי, עם הזמן, נוכל להיות חברים.
‏אני בספק.
‏אבל אין סיבה שלא נהיה מנומסים זה לזה.
‏מר ריצ'רדסון, במשך כמה זמן ‏נשארה גברת סטנטון לבדה
‏במשרד שלי הבוקר?
‏כחמש דקות, אדוני.
‏וה"נימוס" הזה שלך כולל ‏גם גנבת תיקייה מהמשרד שלי,
‏שהחבאת מתחת למפה האדומה שלך?
‏אני יודעת מה עשית.
‏התיקייה הזו שייכת לי ואני צריך אותה בחזרה.
‏רצחת את בני ואת בעלי.
‏רצחת מחצית מהגברים בעיר הזו.
‏מר ריצ'רדסון, ‏אתה מוכן לחכות לי בחוץ, בבקשה?
‏כן, אדוני.
‏המסמכים האלה לא מוכיחים דבר.
‏זו ראיה. ‏-ראיה למה?
‏אנשים מתו במשמרת שלך.
‏המסמכים מוכיחים שיכולת ‏לעשות יותר כדי לשמור עליהם.
‏יש לי מידע בשבילך, גברת סטנטון.
‏בעלך, שאת מאשימה אותי באבירות כזו שרצחתי,
‏היה יד ימיני.
‏הוא היה אחראי על תפעול המכרה,
‏כך שאם עיגלו פינות ‏ולא עמדו בתקנות הבטיחות,
‏מנין לך שהוא לא היה האחראי לזה?
‏מנין לך שהוא לא היה האחראי למות בנך?
‏למותם של כולם?
‏את רוצה לחשוף את זה?
‏את רוצה שכל העיר תדע?
‏מה יקרה אז?
‏צהריים טובים, גברת סטנטון.
‏בוקר טוב, שוטרים. ‏-בוקר טוב, השוטר.
‏אתה מאחת היחידות ‏שרודפות אחרי כנופיית טוליבר?
‏כן. באנו מפיין ספרינגס. ‏-כך חשבתי.
‏מעולם לא ראיתי אדומי מדים רבים כל כך ‏בטווח של כמה ימים בלבד.
‏יפתיע אותי לגלות שהוא עדיין באזור.
‏אני לא בטוח בנוגע לזה. ‏-למה לא?
‏מצאנו את הסוס שלו לפני 24 שעות, ‏משוטט ביער מערבה מפה.
‏מנין לכם שזה הסוס שלו? ‏-דם.
‏הוא נפצע בשוד האחרון שלו. ‏-שמעתי.
‏מה אתם עושים פה אם מצאתם את הסוס שם?
‏ערכנו חיפוש מקיף באזור ולא מצאנו כלום.
‏חשבנו שטוליבר השאיר שם את הסוס ‏כדי להסיט אותנו מעקבותיו.
‏איפה זה היה בדיוק?
‏ליד עיירת כורים קטנה ‏במרחק כיום רכיבה מפה.
‏מקום ששמו קול ואלי.
‏לאן אתה הולך?
‏מה אתה עושה?
‏סליחה, לא התכוונתי להבהיל אותך. ‏-הטרחתי אותך די והותר.
‏אתה עוזב? בלעדיי? כלומר, בלי להיפרד?
‏רק עד שאקח את עצמי בידיים,
‏שאבנה לי חיים חדשים.
‏כאלה שתוכלי להתגאות לקחת בהם חלק.
‏נתניאל, אין לך מושג ‏כמה חשוב לי לשמוע אותך אומר את זה.
‏אני מצטער. זה היה יומרני מצדי.
‏זה בסדר. זה נועד לקרות.
‏אני מנסה להיזכר מה קרה לי. ‏הכול מבלבל כל כך.
‏איבדתי חלק גדול מהזיכרון אחרי ה...
‏קדחת מהזיהום הזה.
‏הבקתה הזו, היכן שמצאתי אותי...
‏כמה רחוקה היא מפה?
‏היא במרחק כמה ק"מ מחוץ לעיר.
‏את יכולה לכוון אותי לכיוונה הכללי?
‏השארתי שם את הילקוט שלי, ‏עם כל החפצים שלי.
‏יש תמונה של אימא שלי בתיק הזה.
‏כמה מתוק.
‏כמובן. אתה יכול להשתמש בסוס שלי.
‏אשרטט לך מפה. ‏-זה יהיה יפה מאוד מצדך.
‏חכי לי.
‏אני אחכה.
‏אליזבת, את עובדת יותר מדי.
‏אני מורה, ג'ולי, אני רק בודקת עבודות,
‏ומחכה שריפ יתעורר מהתנומה החמישית שלו.
‏הכלב הזה ישן יותר ‏מכל בעל חיים אחר שהכרתי.
‏חוץ מזה, אני מנסה להעסיק את עצמי.
‏ראיתי איך הוא הסתכל בך.
‏ג'ק יחזור. אני בטוחה בזה.
‏לא קל להתיר את קשרי האהבה. ‏-דברי בשקט.
‏ואהבה?
‏מי דיבר על אהבה?
‏ובכן, נישקת אותו? ‏-ברור שלא.
‏אני מכירה אותו רק זמן קצר,
‏ונשיקה היא משהו שקורה אחרי חיזור ו...
‏לא צריך להכיר מישהו זמן רב ‏כדי להתנשק איתו.
‏מה קורה איתך? ‏-מה זאת אומרת?
‏תפסיקי לשחק משחקים. מה יש?
‏ובכן, אם את מוכרחה לדעת, אני מאוהבת.
‏מאוהבת?
‏על מה את מדברת?
‏מצאת אדם ביער ואת מדברת על אהבה פתאום?
‏אני יודעת מה אני מרגישה בלבי. ‏-ג'ולי.
‏איש לא נתן לו הזדמנות.
‏אני לא מוכנה להיות עוד אחת ‏מהאנשים שפשוט מפנים לו את הגב.
‏אני לא מאמינה למשמע אוזניי. ‏את לא מכירה אותו בכלל.
‏את לא רוצה שאהיה מאושרת? ‏-מובן שאני רוצה שתהיי מאושרת.
‏אבל זה מגוחך. ‏-למה?
‏כי הוא לא עשיר ומשכיל? ‏-לא, אין לזה כל קשר לזה.
‏זה עניין של אופיו ויושרו של אדם.
‏את תמיד חושבת שאני ילדה טיפשה.
‏את זוכרת את האיש שביקשתי ממך ‏לברר עליו פרטים בשבילי?
‏בילי המילטון?
‏הוא הפיל אותי בפח לחלוטין.
‏ג'ק ואני היינו מסוכסכים אז,
‏וחשבתי שייתכן שלאיש הזה ולי ‏יהיה עתיד משותף.
‏בכל אופן, התברר בסוף ‏שהוא נוכל שניצל את הרגשות שלי.
‏לא היה אכפת לו ממני.
‏ההון המשפחתי הוא מה שעניין אותו.
‏כל מה שמעניין אותי עכשיו ‏הוא שלא ינצלו אותך כפי שניצלו אותי.
‏יש גברים שכוונותיהם אינן טובות, ג'ולי.
‏מה יש?
‏יכול להיות שלא סיפרתי לך ‏את כל הסיפור של נתניאל.
‏אל תעשי את זה! ‏-אנחנו מוכרחות לדווח עליו.
‏לא, אנחנו ממש לא מוכרחות. ‏-אם כך, אני מוכרחה.
‏זו הכנופיה של אחיו, לא הייתה לו בררה.
‏הוא התייתם מהוריו בגיל חמש ‏ואחיו גידל אותו,
‏והוא רק רוצה להיות אדם טוב יותר עכשיו
‏ולחלוק איתי את חייו. ‏-את מקשיבה לעצמך בכלל?
‏אילו מין חיים יהיו לכם? ‏האיש הזה הוא פושע!
‏זו הסיבה שלא סיפרתי לך!
‏את לא מבינה את נתניאל כמוני.
‏איך את יכולה לעשות לי את זה? ‏-לך?
‏ייתכן שסיכנת את כל תושבי העיר הזו.
‏אל תגזימי.
‏הוא עזב, אליזבת. ‏הוא לא יכול לפגוע באיש אם הוא לא פה.
‏אני מוכרחה להשאיר לשוטר אוריילי פתק,
‏ואז נלך לדבר עם אביגייל.
‏צהריים טובים, בחורים. מה תשתו? ‏-ויסקי, לכולם.
‏אתם רק עוברים פה, או שבאתם לעבוד במכרה?
‏במכרה? ‏-במכרה הפחם.
‏הוא כל מה שיש לנו להציע בעיר הזו, ‏מבחינת עבודה.
‏העבודה הזו נשמעת מעניינת, ‏אבל האמת שאנחנו רק עוברים פה.
‏אנחנו מחפשים חבר שייתכן שעבר פה.
‏אני ראש העיר ואני מעודכן ‏בכל החדשות החשובות בדרך כלל.
‏מעטים הזרים שמגיעים לקול ואלי.
‏נעים מאוד להכיר, אדוני ראש העיר.
‏היה פה מישהו שהיה מעורב בתאונת ציד.
‏הוא נורה? ‏-אני חושב שכן.
‏הוא היה חולה מאוד כשמצאו אותו ביער.
‏איפה האיש הזה עכשיו? ‏אנחנו מקווים שהוא החבר שלנו.
‏בפעם האחרונה ששמעתי, ‏הוא התארח בבית הקפה של אביגייל,
‏מעבר לכביש. הנשים מטפלות בו עד שיתאושש.
‏אנחנו מודים לך מאוד על העזרה, ‏אדוני ראש העיר.
‏אין בעד מה.
‏אם אתם רעבים, בקשו מאביגייל ‏להגיש לכם את נזיד הבקר שלה.
‏אתם תשמחו שהמלצתי עליו. ‏-תודה רבה לך.
‏באמת, ג'ולי.
‏אני עדיין לא מבינה למה את כועסת כל כך.
‏הוא נורה כי הוא הגן על מישהו אחר.
‏זה רק מה שהוא אמר לך! אנחנו בצרות.
‏אנחנו לא יודעות את זה. ‏-צריך למצוא את פטריק.
‏צהריים טובים, גבירותיי. ‏-צהריים טובים, רבותיי.
‏אנחנו יכולות לעזור לכם במשהו? ‏-אנחנו מחפשים חבר שלנו.
‏אמרו לנו שאתן עשויות לדעת איפה הוא.
‏אם כוונתך לנתניאל, הוא כבר עזב.
‏"נתניאל"? שמעת את זה, ג'ו?
‏לאן הוא הלך?
‏ג'ולי, אם את יודעת לאן הוא הלך, ‏תגידי להם מיד.
‏הוא נורה והדבר נתן לו זמן לחשוב,
‏והוא לא רוצה להמשיך לחיות חיי פשע.
‏אתה צריך להניח לאחיך לנפשו.
‏אחי? לנייט אין אח. ‏-מה?
‏תקשרו את השתיים האלה וקחו אותן למעלה.
‏ג'ולי. לא, לא, לא!
‏היא תיקח אותנו למצוא את נייט. ‏-לא! אתם לא יכולים לקחת אותה!
‏היא אחותי. קחו אותי במקומה. ‏-אליזבת!
‏תקרע את זה לרצועות ותקשור את הטבחית. ‏ניקח את שתי האחיות, אם כך.
‏אתה חושב שגברת סטנטון תגיד משהו?
‏אתה חושב שהיא תמסור ‏את התיקייה הזו לרשויות?
‏לא, לא כל עוד היא חושבת ‏שבעלה עלול להיות האחראי לזה.
‏אבל זה לא נכון. ‏-היא לא יודעת את זה.
‏אבל...
‏אני לא רוצה להסתכן.
‏פטריק.
‏אתה פצוע? ‏-רק הגאווה שלי.
‏נייט טוליבר. הוא הסתתר בבית הקפה.
‏עקבתי אחריו והוא התנפל עליי במפתיע.
‏הוא קשר אותי לסוס שלי והבהיל אותו.
‏אליזבת בסדר? ‏-אני לא יודע.
‏ג'ק, מוכרחים לחזור העירה. ‏-כן.
‏נייט!
‏ידעתי שתופיעו במוקדם או במאוחר!
‏אני רואה שהבאתם חברות.
‏קחו אותן פנימה, תקשרו אותן.
‏קברתי את השלל בשטח לפני שחליתי.
‏קחו את חפירה. בואו נוציא אותו מהאדמה.
‏נתניאל, אני לא מבינה. ‏-ג'ולי, אל תדברי עם האיש הזה.
‏את מתנשקת עם כל בחור שאומר לך שלום,
‏ואת שופטת אותי?
‏זה לא קורה. זה לא קורה.
‏כן, ג'ולי, זה קורה. זה אמתי.
‏הגיע הזמן להתבגר ‏ולראות את העולם כפי שהוא באמת.
‏אני מצטערת כל כך, אליזבת. ‏הכול בגללי. אני סיכנתי אותנו.
‏בטח נמות פה. ‏-אין להם סיבה להרוג אותנו.
‏הם בטח רק ייקחו את הכסף שלהם וילכו.
‏אליזבת?
‏אליזבת! ‏-ג'ק! כאן למעלה!
‏את בסדר? ‏-כן, ג'ק. אני בסדר.
‏הם חטפו את אליזבת ואת ג'ולי ‏על מנת למצוא את נתניאל הזה.
‏לאן הם הלכו? ‏-אני לא יודעת.
‏אבל ג'ק, האנשים האלה אכזריים.
‏לקחת את ג'ולי לרכיבה. לאן הלכתם?
‏אראה לך.
‏צריך לעצור בדרך קודם. ‏-היזהרו.
‏מר גאוון. ‏-מר גאוון?
‏השוטרים, במה אוכל לעזור לכם?
‏אני רוצה להיעזר באנשיך במשימה.
‏חברי כנופיית טוליבר ‏חטפו את גברת תאצ'ר ואת אחותה.
‏זה קשור לאיש שהיא מצאה ביער?
‏כן. ‏-אני מצטער, אבל זה לא ענייני.
‏מה זאת אומרת? ‏-זאת אומרת,
‏זה לא עניינה של החברה.
‏אם חברי הכנופיה עדיין היו בעיר ‏והיו מאיימים על נכסי החברה,
‏אולי היינו מסכימים בינינו, ‏אבל הם כבר הלכו,
‏ומבחינתי, הנשים האלה סיבכו את עצמן בצרות,
‏ואם זה הכול, אני עסוק כרגע.
‏אנחנו זקוקים לעזרה, ג'ק.
‏אני חושב שאני יודע ‏היכן נוכל למצוא אותה.
‏אני מחבב את אחותך.
‏היא גברת אמיתית.
‏אבל את מורה, נכון?
‏אני אוהב גם מורות.
‏תתרחק ממנה! ‏-או שמה?
‏אני שונאת אותך.
‏פגעת ברגשותיי עכשיו.
‏האיש שמחזר אחרי אחותי הוא שוטר רכוב,
‏והוא יבוא לחפש אותה,
‏כך שמוטב שתלכו מפה לפני ‏שהוא יגלה שחטפתם אותה, כי הוא...
‏את מאחלת לי רע עכשיו.
‏ואני חשבתי שבאמת אכפת לך ממני.
‏הלב שלי שבור. ‏-נייט טוליבר!
‏אתה ואנשיך, צאו החוצה בידיים מורמות!
‏ג'ק, הם ארבעה,
‏וכולם חמושים! ‏-תשתקי!
‏מה נעשה עכשיו?
‏תפסיקו לפחד, הוא רק שוטר רכוב אחד. ‏לשוטר רכוב אחד אין סיכוי נגדנו.
‏בואי!
‏אליזבת!
‏האישה שלך אצלי, שוטר רכוב!
‏לא נראה לי שנקבל ממך פקודות.
‏יש תריסר שוטרים רכובים ביער,
‏והרובים שלהם מכוונים לעברכם ברגע זה.
‏נייט, הם בכל עבר. ‏-אז מה?
‏הם שוטרים רכובים.
‏הם לא יירו ‏כל עוד אנחנו מחזיקים בנשים האלה.
‏אתה צודק, נייט.
‏ולכן נעשה דבר כזה. לאט לאט.
‏אני אשלוף את הנשק שלי, ‏ואז אני אניח אותו.
‏ואתה תשחרר את הנשים, ‏והאנשים שלי יעשו אותו הדבר.
‏ברגע שאעשה זאת, ‏אאבד את כל היתרון שלי, ולכן...
‏תשכח מזה.
‏תגיד לאנשיך להניח את כלי הנשק שלהם, ‏או שהאנשים שלי יתחילו לירות.
‏תניחו אותם. אין לנו בררה.
‏זה סתם פיתיון. ‏-נכון מאוד.
‏ג'ק, יש לו סכין!
‏ג'ק, נפצעת? ‏-לא.
‏אני לא מאמינה שהייתי טיפשה כל כך.
‏הוא ניצל את תמימותך ואת טוב לבך.
‏הייתי טיפשה. אני יודעת את זה עכשיו.
‏לא ארשה שינצלו אותי בקלות כזו שוב.
‏תודה לאל שכולנו בסדר.
‏ותודה לאל ששלח את השוטרים הרכובים.
‏כן.
‏הוא חזר להציל אותך.
‏הוא חזר להציל את העיר. זה התפקיד שלו.
‏הוא לא היה מוכרח לחזור. ‏-טוב, הוא ילווה אותם לכלא,
‏ואני בטוחה שהוא ימשיך בדרכו ‏למשרה החדשה שלו לאחר מכן.
‏תודה, ג'ק.
‏מה שאתה ואוריילי עשיתם שם ‏היה דבר אמיץ מאוד.
‏אנשים רבים ניסו לתפוס את החבורה הזו.
‏היה לנו מזל. חוץ מזה, לזה הוכשרנו.
‏טוב, לא נראה לי שמהלך מפת השולחן הזה ‏היה חלק מההכשרה שלך.
‏הלבשת הסוסים באדום כדי שיכתרו אותם ככה ‏הייתה הברקה מעוררת השראה.
‏אתה יודע, ייתנו לך לבחור ‏באיזו הצבה שתרצה אחרי המעצר הזה.
‏תוכל לבנות את הקריירה שלך.
‏בכל אופן, אני שמח שהייתי פה לראות את זה,
‏ואני שמח שאזכה להעמיד איתך ‏את האנשים האלה לדין,
‏כי זו המשימה האחרונה שלי.
‏כן. יש לי בקתה קטנה בהרים פה.
‏אדוג ואצוד עד יומי האחרון.
‏שוב תודה.
‏סאם?
‏אם היית יכול לחזור בזמן
‏ולעשות הכול מההתחלה, היית בוחר בחיים האלה?
‏החיים בדרכים, בלי להתמסד ולהקים משפחה?
‏אנחנו לא יכולים לחזור בזמן. ‏זה לא חלק מהעסקה.
‏אני מניח שזו הדרך שבחרנו בה, נכון?
‏אתה יודע, הייתי בהלוויה של אביך.
‏אני זוכר שחשבתי לעצמי שהוא אדם עשיר באמת.
‏יש לו אישה טובה ובן מוצלח ‏שיבכו עליו ויזכרו אותו.
‏זה עושר אמיתי.
‏טוב, הוא היה אב נהדר.
‏אני רק מקווה שכשאני אנשום ‏את נשימתי האחרונה,
‏יהיה שם מישהו שיהיה אכפת לו במידה מספקת ‏כדי להרגיש ככה כלפיי.
‏טוב. בואו נלך.
‏סלחי לי לרגע. ‏-לאן את הולכת?
‏את מרגישה טוב יותר? ‏-במקצת.
‏אצטרף אליכם אחר כך.
‏אביגייל?
‏ג'ק.
‏ג'ק, מצאתי תיקייה.
‏האמת שלא מצאתי אותה. ‏גנבתי אותה מהמשרד של גאוון.
‏למען הפרוטוקול, אני לא תומך בגנבה.
‏אבל בנימה אישית, אני מתפעל מאוד.
‏אני חושבת שזו הוכחה לכך שעיגלו פינות.
‏לא ברור מי אישר זאת, או מי יישם זאת.
‏ייתכן אפילו שבעלי המנוח החמיץ משהו.
‏ואת חוששת שהוא ידע על זה ‏יותר מכפי שחשבת?
‏אבל האמת היא האמת, ‏לא משנה למה היא תוביל,
‏ומגיע לכל תושבי העיר הזאת ‏לדעת מה באמת קרה.
‏אצור קשר עם חוקר שאני מכיר בקייפ פולרטון,
‏ונראה לאן זה יוביל אותנו.
‏תודה, ג'ק. ‏-בבקשה.
‏ג'ק.
‏כשהייתי בשטח וחשבתי שאת בצרה...
‏כשחשבתי שיש אפילו סיכוי קלוש ‏לכך שאת בסכנה ואני לא הייתי פה...
‏אתה לא יכול להיות בכל מקום. ‏הצלת את כולנו.
‏אני רוצה שתדעי שלא חשבתי על דבר ‏מלבד לחזור אלייך.
‏באמת?
‏הייתי מרוכז כל כך בעבודה שלי,
‏בלעשות את מה שהוכשרתי לעשות, ‏מרדף אחרי הרעים...
‏תקשיבי...
‏אני לא יודע מה יקרה עכשיו, ‏אני לא יודע איפה אהיה מחר,
‏אבל אני לא רוצה להתחרט ‏על שלא אמרתי לך על מה חשבתי.
‏מה הרגש...
‏מה אני מרגיש.
‏אני לא יכול לעזוב בלי להגיד לך ש...
‏כן? ‏-אכפת לי.
‏אכפת לי מהביטחון שלך.
‏אני בסדר.
‏אני צריך ללכת ללוות את האנשים האלה למשפט.
‏אני מבינה.
‏צריך למלא טפסים ומסמכים. ‏-כמובן.
‏ולכן...
‏אני צריך ללכת.
‏אני יודעת.
‏נתראה בקרוב. ‏-בהחלט.
‏זוכרת שהיינו קטנות,
‏ופחדתי מהמפלצות שחיות מתחת למיטה?
‏אני זוכרת היטב.
‏הסכמתי להישאר ערה כל הלילה ‏ולשמור שהן לא יבואו.
‏הרגשתי בטוחה ‏רק כי סמכתי עלייך שתשמרי עליי.
‏אני אחותך הגדולה. ‏התפקיד שלי היה להגן עלייך.
‏תמיד הרגשתי בטוחה במחיצתך.
‏את יודעת שנרדמתי ברגע שאת נרדמת, נכון?
‏באמת?
‏כן, אני מניחה שזה הגיוני.
‏עברו עלייך כמה ימים ארוכים. ‏לכי לישון עכשיו.
‏תודה על ששמרת עליי.
‏הייתי צריכה להקשיב לך.
‏היה טיפשי מצדי להאמין לאיש הנורא הזה.
‏כולנו טועים לפעמים.
‏תודה על שאת אחותי הגדולה. ‏-תודה על שאת אחותי הקטנה.
‏תישארי ערה ותשמרי עליי מפני המפלצות?
‏כן.
‏אני מרגישה כאילו ‏שחייתי שנה שלמה בימים האחרונים.
‏מעולם לא הייתי מפוחדת כל כך.
‏אבל הפחד שלי החוויר בהשוואה
‏לביטחון שהרגשתי בזרועותיו של ג'ק ‏כשהוא בא לחלץ אותי.
‏זה גורם לי להבין שלפעמים ‏אנחנו צריכים גיבורים בחיים,
‏ושלפעמים, למען האנשים שאנחנו אוהבים, ‏אנחנו צריכים להפוך לגיבורים.
‏תרגום כתוביות: ענת שפירא